|  |
| --- |
| Trevor Bolder |
|  
Trevor Bolder Milane, 2008 m. lapkričio 9 d. |
| Biografija |
| Gimė | 1950 m. birželio 9 d. Kingstonas prie Halo, Jungtinė Karalystė |
| Mirė | 2013 m. gegužės 21 d. (62 metai) Kotingamas, Jungtinėje Karalystėje |
| Žanrai | Sunkusis rokas, progresyvusis rokas, glam rokas, sunkusis metalas, ritmenbliuzas |
| Veikla | Muzikantas, boso gitaristas, dainų autorius, įrašų prodiuseris |
| Instrumentai | boso gitara, trimitas, vokalas |
| Aktyvumo metai | 1963–2013 |
| Įrašų kompanija | RCA Records |
| Susijusi veikla | The Rats, David Bowie, The Spiders from Mars, Mick Ronson, Uriah Heep, Wishbone Ash, Cybernauts |

**Trevor Bolder** (1950 m. birželio 9 d. Kingstone prie Halo, Jungtinėje Karalystėje – 2013 m. gegužės 21 d. Kotingame, Jungtinėje Karalystėje) – anglų boso gitaristas, dainų autorius ir įrašų prodiuseris. Jis geriausiai žinomas kaip roko grupės „Uriah Heep" narys, taip pat grojęs David Bowie akompanavusioje grupėje „The Spiders from Mars" ir su įvairiais XX amžiaus aštuntojo dešimtmečio pradžios muzikantais.

Biografija
----------

Trevor Bolder gimė Kingstone prie Halo, rytinėje Jorkšyro dalyje, Anglijoje. Jo tėvas grojo trimitu, o kiti šeimos nariai taip pat buvo muzikantai. Jis grojo kornetu mokyklos orkestre ir XX amžiaus septintojo dešimtmečio viduryje aktyviai reiškėsi vietinėje ritmenbliuzo scenoje. Įkvėptas „The Beatles", 1964 m. jis kartu su broliu įkūrė savo pirmąją grupę ir pradėjo groti boso gitara.

Trevor Bolder pirmą kartą tapo plačiau žinomas pradėjęs groti britų grupėje „The Rats", kurioje solo gitara taip pat grojo iš Kingstono prie Halo kilęs Mick Ronson. Jis išgarsėjo 1971 m. kai pakeitė Tony Visconti David Bowie akompanavusioje grupėje, kuri netrukus buvo pavadinta „Spiders from Mars". Vėliau jis nusifilmavo D. A. Pennebaker 1973 m. dokumentiniame filme ir filme-koncerte „Ziggy Stardust and the Spiders from Mars". Bolder, tvirtai ant žemės stovintis šiaurietis, nebuvo tipiškas Bowie grupės narys ir „niekada nesijautė patogiai, kai atrodydamas kaip glam roko manekenas svyrinėjo už Ziggy Stardust nugaros apsiavęs batais su platforma ir apsivilkęs vaivorykštės spalvų apdarą iš latekso su blizgučiais".

Bolder įgrojo boso gitaros ir, kartais, trimito partijas studijiniuose albumuose „Hunky Dory" (1971 m.), „The Rise and Fall of Ziggy Stardust and the Spiders from Mars" (1972 m.), „Aladdin Sane" (1973 m.) ir „Pin Ups" (1973 m.), „The Rise and Fall of Ziggy Stardust and the Spiders from Mars" „gulbės giesmėje", „sugiedotoje" kartu su savo lyderiu. Po to jis sugrojo Ronson 1974 m. albume „Slaughter on 10th Avenue", patekusiame į geriausių britų albumų dešimtuką.

1976 m. Bolder prisijungė prie „Uriah Heep", pakeitęs John Wetton. Bolder bendras darbas su Uriah Heep pradžioje užtruko gana neilgai. Jis dalyvavo įrašant albumus „Firefly", „Innocent Victim", „Fallen Angel" ir „Conquest", bet įrašiusi šį albumą grupė išsiskirstė ir Bolder liko vienas su gitaristu Mick Box, kuris buvo „Uriah Heep" pirminės sudėties narys, turintis teises į grupės pavadinimą. Bandymai sulipdyti naują grupės sudėtį kuriam laikui įstrigo, todėl Bolder, kuriam reikėjo lėšų pragyvenimui, 1981 m. priėmė kvietimą prisijungti prie „Wishbone Ash". Taip sutapo, kad Bolder vėl susikeitė vietomis su John Wetton, kuris tapo Wishbone Ash bosininku jiems įrašant 1982 m. albumą „Twin Barrels Burning". Tai buvo dar viena trumpalaikė sąjunga, nes 1983 m. jis grįžo į „Uriah Heep" ritmo sekciją ir grojo pristatant albumą „Head First" surengtame koncertiniame ture (nors pačiame albume boso gitaros partiją įgrojo Bob Daisley) bei įrašant visus kitus vėliau išleistus grupės albumus.

Kartu su įprastinėmis boso gitaristo ir pritariančiojo vokalisto pareigomis Bolder taip pat prodiusavo „Uriah Heep" 1991 m. albumą „Different World".

2012 m. ir 2013 m. pradžioje Bolder dirbo kartu su Stevie ZeSuicide (Steve Roberts iš grupės „U.K. Subs") kaip singlų „Wild Trash" (bendra autorystė kartu su ZeSuicide), „Lady Rocker" ir pergrotos „Ziggy Stardust" versijos prodiuseris. Bolder taip pat grojo įrašant šias kompozicijas.

Bolder mirė 2013 m. gegužės 21 d. Kotingame nuo kasos vėžio, nors tais pačiais metais jam buvo atlikta kasos operacija.

Bolder groja *Fender Precision Bass signature* baso gitara 2006 m.

Diskografija
------------

Su David Bowie
* *Hunky Dory* (1971 m.)
* *The Rise and Fall of Ziggy Stardust and the Spiders from Mars* (1972 m.)
* *Aladdin Sane* (1973 m.)
* *Pin Ups* (1973 m.)
* *Ziggy Stardust - The Motion Picture* (1973 m. koncertinis įrašas, oficialiai išleistas 1983 m.)
* *Santa Monica '72* (1972 m. koncertinis įrašas, oficialiai išleistas 1994 m.)

Su Cybernauts
* *Cybernauts Live*

Su Dana Gillespie
* *Weren’t Born a Man*

Su Ken Hensley
* *Free Spirit*
* *From Time to Time*

Su Mick Ronson
* *Slaughter on 10th Avenue* (1974 m.)
* *Play Don't Worry* (1975 m.)
* *Main Man*
* *Memorial Concert*

Su The Spiders from Mars
* *Spiders From Mars* (1976 m.)

Su Uriah Heep
* *Firefly* (1977 m.)
* *Innocent Victim* (1977 m.)
* *Fallen Angel* (1978 m.)
* *Conquest* (1980 m.)
* *Equator* (1985 m.)
* *Live in Europe 1979* (1986 m. įrašytas 1979 m.)
* *Live in Moscow* (koncertinis, 1988 m.)
* *Raging Silence* (1989 m.)
* *Different World* (1991 m.)
* *Sea of Light* (1995 m.)
* *Spellbinder* (koncertinis, 1996 m.)
* *Sonic Origami* (1998 m.)
* *Future Echoes of the Past* (koncertinis, 2000 m.)
* *Acoustically Driven* (koncertinis, 2001 m.)
* *Electrically Driven* (koncertinis, 2001 m.)
* *The Magician's Birthday Party* (koncertinis, 2002 m.)
* *Live in the USA* (2003 m.)
* *Magic Night* (koncertinis, 2004 m.)
* *Wake the Sleeper* (2008 m.)
* *Celebration* (2009 m.)
* *Into the Wild* (2011 m.)

Su Wishbone Ash
* *Twin Barrels Burning* (1982 m.)

Išnašos
-------

1. 1 2  „Biography". nndb.com. Nuoroda tikrinta 2008 m. lapkričio 4 d..
2. ↑  DDME Interview with Bolder 2003 Archyvuota kopija 2019-12-30 iš Wayback Machine projekto.. Nuoroda tikrinta 2013 m. gegužės 24 d.
3. 1 2  „Trevor Bolder", *The Times (Obituaries), 23 May 2013, p.67.*
4. 1 2  Hill, Gary. „Trevor Bolder". Allmusic. Nuoroda tikrinta 2010 m. birželio 1 d..
5. 1 2  „( Trevor Bolder > Credits )". Allmusic. Nuoroda tikrinta 2010 m. birželio 1 d..
6. ↑  „Stevie ZeSuicide". Steviezesuicide.com. Nuoroda tikrinta 2013 m. gegužės 26 d..
7. ↑  Paul Cockerton (2013 m. gegužės 22 d.). „Trevor Bolder dead aged 62: David Bowie leads tributes to Spiders From Mars bassist - Mirror Online". Mirror.co.uk. Nuoroda tikrinta 2013 m. gegužės 31 d..
8. ↑  „Trevor Bolder dead at 62". Classicrockmagazine.com. Nuoroda tikrinta 2013 m. gegužės 22 d..

Nuorodos
--------

* Uriah Heep oficialus tinklalapis
* Trevor Bolder MySpace svetainė
* Interviu su Trevor Bolder Archyvuota kopija 2019-12-30 iš Wayback Machine projekto.
* Wishbone Ash oficialus tinklalapis
* NNDB tinklalapis
* D’Alegria tinklalapis – *TB signature* baso gitara